CELEX: 32012D0468
Language: hu
Date: 2012-08-07 00:00:00
Title: 2012/468/EU: A Bizottság végrehajtási határozata ( 2012. augusztus 7. ) a balti-tengeri tőkehalállományokra vonatkozó egyedi ellenőrzési és vizsgálati program létrehozásáról szóló 2008/589/EK határozat módosításáról szóló 2012/262/EU végrehajtási határozat módosításáról

9.8.2012   
            
            
               HU
            
            
               Az Európai Unió Hivatalos Lapja
            
            
               L 212/19
            
         A BIZOTTSÁG VÉGREHAJTÁSI HATÁROZATA
   (2012. augusztus 7.)
   a balti-tengeri tőkehalállományokra vonatkozó egyedi ellenőrzési és vizsgálati program létrehozásáról szóló 2008/589/EK határozat módosításáról szóló 2012/262/EU végrehajtási határozat módosításáról
   (2012/468/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 95. cikkére,
   mivel:
   
               (1)
            
            
               A 2008/589/EK bizottsági határozat (2) négy évre szóló egyedi ellenőrzési és vizsgálati programot hozott létre a balti-tengeri tőkehalállományokra és az ezen állományok halászatára vonatkozó, az 1098/2007/EK tanácsi rendelettel (3) létrehozott többéves terv összehangolt végrehajtása érdekében.
            
         
               (2)
            
            
               A 2012/262/EU bizottsági végrehajtási határozat (4) elfogadási folyamatában vétett szövegezési hiba megszüntetése és a Halászati és Akvakultúraágazati Bizottság véleményével való összhang kialakítása érdekében az említett határozat 1. cikkének 3. pontjában szereplő „vagy feltételezhetően” szövegrészt törölni kell.
            
         
               (3)
            
            
               A 2012/262/EU végrehajtási határozatot ennek megfelelően módosítani kell.
            
         
               (4)
            
            
               Az e határozatban előírt intézkedések az érintett tagállamokkal egyeztetésben kerültek kidolgozásra.
            
         
               (5)
            
            
               Az e határozatban előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A HATÁROZATOT:
   1. cikk
   A 2012/262/EU határozat 1. cikkének 3. pontja helyébe a következő szöveg lép:
   
      „3.   A 2. cikk helyébe a következő szöveg lép:
      
         »2. cikk
         Hatály
         „3.(1)   Az egyedi ellenőrzési és vizsgálati program az alábbiak ellenőrzésére és vizsgálatára terjed ki:
         
                     a)
                  
                  
                     az 1098/2007/EK rendelet 2. cikkében említett hajók, valamint a lazachalászatot folytató, bármilyen hosszúságú halászhajók halászati tevékenysége;
                  
               
                     b)
                  
                  
                     minden kapcsolódó tevékenység, ideértve a halászati termékek kirakodását, mérlegelését, forgalmazását, szállítását, tárolását, valamint a kirakodás és az értékesítés nyilvántartását is.
                  
               (2)   Az egyedi ellenőrzési és vizsgálati program öt évig alkalmazandó.«”
      
   
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2012. augusztus 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 1. o.
   
      (2)  HL L 190., 2008.7.18., 11. o.
   
      (3)  HL L 248., 2007.9.22., 1. o.
   
      (4)  HL L 130., 2012.5.17., 22. o.